AIŠKINAMASIS RAŠTAS

Dėl savivaldybės turto perdavimo pagal patikėjimo sutartį uždarajai akcinei

bendrovei „Molėtų švara“

**1. Parengto tarybos sprendimo projekto tikslai ir uždaviniai**

Įgyvendinant Molėtų rajono savivaldybės strateginio veiklos plano 2018-2020 metams, patvirtinto Molėtų rajono savivaldybės tarybos 2018 m. vasario 22 d. sprendimu Nr. B1-28 „Dėl Molėtų rajono savivaldybės strateginio veiklos plano 2018-2020 metams patvirtinimo“, 4 programos „Aplinkos apsaugos programa“ 04.02.01.07 priemonę „Pakuočių surinkimo infrastruktūros plėtra, bei pakuotės atliekų kiekio mažinimas mišrių komunalinių atliekų sraute Molėtų rajono savivaldybės teritorijoje II etapas“ (toliau – Programa), buvo įvykdyta mažos vertės pirkimų neskelbiama apklausa konteineriams įsigyti.

Molėtų rajono savivaldybės savarankiškąją funkciją – komunalinių atliekų tvarkymo sistemų diegimą, antrinių žaliavų surinkimą ir perdirbimo organizavimą ir apsaugą – įgyvendina UAB „Molėtų švara“, todėl už Programos lėšas nupirktus 120 litrų ir 240 litrų talpos po 250 vnt. atliekų konteinerius siūloma perduoti UAB „Molėtų švara“.

Šio sprendimo tikslas - Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą – atliekų konteinerius - pagal turto patikėjimo sutartį perduoti 5 (penkeriems) metams UAB „Molėtų švara“ vykdyti savivaldybės savarankiškąją funkciją.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 3, 31 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – įgyvendinta 2018 m. Molėtų rajono savivaldybės aplinkos apsaugos programos Nr. 04 priemonė 04.02.01.07, kurios pagalba bus išplėsta komunalinių atliekų surinkimo infrastruktūra, ir tai suteiks gyventojams didesnes galimybes tinkamai tvarkyti komunalines atliekas.

Neigiamų pasekmių nėra.

**4. Priemonės sprendimui įgyvendinti**

Nėra.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Molėtų rajono savivaldybės administracija.